શરૂ થયા પછી તરત જ એક પછી એક મિસ્ટિરિયસ ઘટનાઓ બનવા માંડે છે અને આપણે વન બાય વન ભેદી સવાલોથી ઘેરાતા જઇએ છીએ. કોઈ સ્ત્રી ભેંકાર જંગલમાં શા માટે રહે? આજુબાજુ સંખ્યાબંધ કૂતરાં શા માટે પાળે? કોઈ યુવતીને સાંકળેથી શા માટે બાંધી રાખવી પડે? એને આધુનિક જગતની એકેય વસ્તુની શા માટે ખબર જ ન હોય? આખી સ્ટોરીનું બાંગ્લાદેશ કનેક્શન શું છે? અનુષ્કા શર્મા એક્ઝેક્ટ્લી કોણ છે, શું છે અને શા માટે કેટલાક લોકો એની પાછળ પડ્યા છે? આવા કેટલાય સવાલો ઇન્ટરવલ સુધી આપણને માથું ખંજવાળવા માટે મજબૂર કરતા રહે છે. અહીં સુધી આપણને આવો ચેલેન્જિંગ રોલ સ્વીકારવા બદલ અનુષ્કા શર્મા પર પણ માન થવા લાગે.